OpenLLM-France/wikimedia huggingface dataset:
# Adangbe

L'adangbe (o agotime, o adan, o dangbe) és una llengua kwa que es parla a la zona fronterera entre Togo i Ghana. Els 2.200 adans i agotimes que parlen adangbe (2.800 segons el joshuaproject són un grup minoritari als dos estats africans. El seu codi ISO 639-3 és adq i el seu codi al glottolog és adan1248.

## Geografia lingüística i etnologia
### A Ghana

A Ghana hi ha un petit grup de 200 persones adangbe-parlants (300 segons el joshuaproject). Aquests viuen entre els pobles de Kpoeta i Apegame, a l'est de Ho, a la regió Volta, a la zona fronterera amb Togo.

### Togo

Els 2.000 parlants d'adangbe (2.500 segons el joshuaproject) viuen a la zona fronterera amb Ghana, a la zona propera a la ciutat ghanesa de Ho, al nord-est de la regió Marítima.

### Etnologia

Hi ha dos grups ètnics diferents que parlen l'adangbe: els adans i els agotimes.

## Família lingüística

L'adangbe és una llengua kwa, família lingüística que forma part de les llengües Benué-Congo. Concretament, segons l'ethnologue, forma part del grup lingüístic de les llengües kposo-ahlo-bowili. Les altres llengües d'aquest grup lingüístic són l'igo, l'ikposo i el tuwuli. Segons el glottolog, és una de les llengües gbes occidentals com l'aguna, l'ewe, el gen, el kpessi i el Gbe, waci.

## Sociolingüística, estatus i ús de la llengua

L'adangbe és una llengua amenaçada (EGIDS 6b): és utilitzada en la llengua en l'àmbit social però no per persones de totes les generacions i està perdent usuaris. No existeix escriptura en adangbe.

## Referències

* 1 2 3 4 5 «Adangbe». ethnologue. [Consulta: 7 febrer 2015].
* 1 2 3 4 «Language: Adangwe». joshuaproject. [Consulta: 7 febrer 2015].
* 1 2 «Language: Adangbe». glottolog. [Consulta: 7 febrer 2015].
* ↑ «Mapa lingüístic de Togo». ethnologue. [Consulta: 7 febrer 2015].
* ↑ «kposo-ahlo-bowili». ethnologue. [Consulta: 7 febrer 2015].
* ↑ «Adangbe in the Language Cloud». ethnologue. [Consulta: 7 febrer 2015].

## Bibliografia

* Sprigge, R. G. S., 1969: Eweland's Adangbe: an enquiry into an oral tradition a: Transactions of the Historical Society of Ghana, 10, pp. 87-128. Estudi etnogràfic
* Sprigge, R. G. S., 1967: Collected field reports on tone in Adangbe dialect of Ewe (Collected language notes, 8). Legon: Institute of African Studies. Universitat de Ghana, Accra. 156 pp.
# Aldana

«Aldana» té aquests significats:
* Adolfo Aldana Torres (San Roque, 1966), futbolista andalús que va començar com a davanter i després passà a migcampista o interior dret
* Francisco de Aldana (Nàpols, 1537 - Kasr al-Kabir, Marroc, 1578), militar espanyol i poeta en llengua castellana, en la segona fase del Renaixement espanyol
* Joan Aldana (segles XV-XVI), militar al servei de Ferran el Catòlic i de Carles I d'Espanya
* Marc Antoni Aldana (Tortosa, 1529 - 1591), militar i poeta, fill de Joan Aldana
* Thelma Aldana o Thelma Esperanza Aldana Hernández de López (Gualán, 1955), advocada i notària guatemalenca, magistrada de la Cort Suprema
* Palau Aldana i Abària, edifici de Tortosa (Baix Ebre)
# Aldea del Rey

Aldea del Rey és un municipi de la província de Ciudad Real a la comunitat autònoma de Castella-La Manxa. Limita al nord amb Valenzuela de Calatrava, al sud amb Villanueva de San Carlos, a l'est amb Calzada de Calatrava i Granátula de Calatrava i a l'oest amb Argamasilla de Calatrava.

## Demografia

Evolució demogràfica :
| 1991 | 1996 | 2001 | 2006 |
| 2.370 | 2.240 | 2.109 | 2.015 |
# Aethomys ineptus

Aethomys ineptus és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 117 a 190 mm i amb una cua de 110 a 193 mm. Poden arribar a pesar 107 grams.
Es troba a Sud-àfrica i Eswatini, i potser també a regions veïnes de Moçambic i Botswana, però encara cal confirmació. Habita boscos temperats, matollars i prades.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Skinner, J.D.; Chimimba, Christian T. the Mammals of the Southern African Sub-region, 3rd Edition. Cambridge University Press, 2005. ISBN 978-0-521-84418-5.
* ↑ Taylor, P.J., Coetzee, N.. Aethomys ineptus. UICN 2008. Llista Vermella d'espècies amenaçades de la UICN, edició 2008, consultada el 8 de febrer de 2009.
* ↑ «Aethomys ineptus (Rodentia: Muridae)». Mammalian Species, 2008, pàg. Number 809: pp. 1-7. DOI: 10.1644/809.1.
# Aghione

Aghione (en cors Aghjone) és un municipi francès, situat a la regió de Còrsega, al departament d'Alta Còrsega. L'any 1999 tenia 245 habitants. Limita amb els municipis de Aleria, Antisanti, Casevecchie, Pietroso, Ghisoni i Ghisonaccia.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 87 | 93 | 279 | 317 | 282 | 245 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Jean Bladovini | | |
| 2008- | André Casanova | | |
# Aethelflaed (cràter)

Aethelflaed és un cràter d'impacte en el planeta Venus de 20 km de diàmetre. Porta el nom d'Æthelflæd (c 884-918), reina de Mèrcia, i el seu nom va ser aprovat per la Unió Astronòmica Internacional el 1994.

## Referències

* ↑ «Aethelflaed». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Albert II

Albert II és el nom dels següents personatges:
* Albert II d'Alemanya (1397 - 1439), arxiduc d'Àustria des de 1404 - 1439), rei d'Alemanya, d'Hongria i de Bohèmia, i duc de Luxemburg (1438- 1439)
* Albert II d'Àustria dit “el Savi” o “el Coix” (1298 – 1358), duc d'Àustria, Estíria, Caríntia i marcgravi de Carniola
* Albert II de Bèlgica (Brussel·les, 1934), rei dels belgues
* Albert II de Brandenburg (1177 - 1220), marcgravi de Brandenburg (1205–1220)
* Albert II de Brandenburg-Ansbach (Ansbach, 1620 - 1667), noble alemany, el segon fill de Joaquim Ernest de Brandenburg-Ansbach i de Sofia de Solms-Laubach
* Albert II de Cuijk (~1134- 1200), príncep-bisbe del Principat de Lieja (1195 -1200)
* Albert II de Gorízia-Tirol (? - 1292), fill de Meinard II de Gorízia-Tirol que li va sobreviure
* Albert II de Meissen (1240 – 1314), Marcgravi de Meisen
* Albert Azzo II de Milà (Mòdena 997 /1009 - 1097), marcgravi de Milà i Ligúria, comte de Gavello i Pàdua, Rovigo, Lunigiana, Monselice i Montagnana
* Albert II de Mònaco (Mònaco, 1958), Príncep de Mònaco
* Albert II de Namur ? - ~1063), comte de Namur (1018 /1031 - ~1063)
* Albert II de Prato, comte de Prato vers el 1080
* Albert II della Scala (1306 - ?), fill d'Alboí I della Scala
* Albert II de Tirol (1055-1110/1125), comte de Tirol i vogt de Trento
* Albert II de Wittelsbach (1368 - 1397, Kelheim), co-regent amb el seu pare Albert I del ducat de Baviera-Straubing
* Ferran Albert II de Brunsvic-Lüneburg (Bevern, 1680 - Salzdahlum, 1735), duc de Brunsvic-Lüneburg i príncep de Wolfenbüttel
* Joan Albert II de Mecklenburg (Waren, 1590 - Güstrow, 1636), noble alemany fill del duc Joan VII de Mecklenburg-Schwerin i Sofia de Schleswig-Holstein-Gottorp
* Jordi Albert II d'Erbach-Fürstenau (Fürstenau, 1648 - 1717), fill del comte Jordi Albert I d'Erbach i la comtessa Elisabet Dorotea de Hohenlohe-Waldenburg-Schillingsfürst
Viccionari
# Aglaé Auguié

Aglaé-Louise Ney, (París, 24 de març de 1782 - 2 de juliol de 1854), nascuda Auguié (o Auguier) de Lascans, va ser una dona francesa, dama de companyia de la primera i de la segona emperadriu Francesa.
Filla de Pierre-Cèsar Auguié, escuder, director general dels queviures del regne, i de la dona de cambra de la reina Marie-Antoinette, fou recollida per la seua tia materna Henriette Campan quan la seua mare, a punt de ser arrestada i enviada a la bastida en 1794, va preferir suïcidar-se.
Es va casar amb el mariscal Ney al juliol de 1802 i va ser, des de 1804 fins a 1810, senyora del palau de l'Emperadriu Josephine, que s'havia convertit en amiga des de la seua estada a la pensió de la seua tia, llavors l'Emperadriu Marie-Louise, de 1810 a 1814.

## Referències

* ↑ Messire Pierre César Auguié, Écuyer, Conseiller Receveur Général des finances des Duchés de Lorraine et de Bar, Demeurant présentement à Paris, Rue neuve du Luxembourg, Paroisse St Roch.
* ↑ Edouard Harlé, Livret de Famille, Seconde Partie, Tome II, Bordeaux Imprimerie Wetterwald Frères, 1918 (numérisé de The Library of The University of North Carolina at Chapel Hill).

## Bibliografia

* Arnaud Chaffanjon, Napoleó i l'univers imperial, París, Serg, 1969, pàg. 197, 406 pàg.
# Aglaurèon

Aglaurèon (grec antic: Ἀγλαύρειον) o Santuari d'Aglauros era el lloc de culte dedicat a Aglauros (o Agraulos), situat en el vessant de l'Acròpoli d'Atenes.
Era un petit santuari dedicat a la filla de Cècrops I, el primer rei mític de l'Àtica.

## Referències

* ↑ The Stoa Consortium. «Acropolis - East Slope» (en anglès). [Consulta: 21 maig 2013].
* ↑ Dontas, Georgios «The True Aglaurion» (en anglès). Hesperia, 52, 1983, pàg. 48-63.
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Alexandre Henri Gabriel de Cassini

Alexandre Henri Gabriel (Alexandre De Cassini) vescomte de Cassini (París, 9 de maig de 1781 -16 d'abril de 1832) va ser un magistrat i botànic francès. Era el menor de cinc fills de l'astrònom Jean-Dominique Cassini. De vegades firmava "Cassini V" per marcar el seu lloc en la dinastia dels Cassini. S'especialitza en la família botànica Asteraceae. Escriu les seves memòries reunides en Opuscules phytologiques, que li van ser admeses a l'Acadèmia De Les Ciències Francesa el 1827. Va morir de còlera. El gènere botànic Cassinia es nomena en el seu honor pel botànic Robert Brown.

## Obra

Va anomenar moltes fanerògames, i nous gèneres en la família de les Asteràcies, moltes d'Amèrica del Nord. Publica 65 papers i 11 revisions en el [Nou] Butlletí de Ciències de la Societat Filomàtica de París de 1812 a 1821. El 1825, A. Cassini col·loca la taxa nord-americana de Prenanthes en el seu nou gènere Nabalus, avui considerat un subgènere de Prenanthes (família Asteraceae, tribus Lactuceae). El 1828 nomena a Dugaldia hoopesii pel naturalista escocès Dugald Stewart (1753-1828).

### Alguns gèneres (originalment) nomenats per ell

* Brachyscome (1816)
* Carphephorus
* Dracopis Cass.
* Emilia Cass.
* Eurybia (Cass.) Gray
* Euthamia (Nuttall) Cass. 1825
* Facelis Cass.
* Guizotia Cass.
* Helianthus pauciflorus Nutt. ssp. pauciflorus, o reportada como Helianthus laetiflorus var. rigidus y H. rigidus (Cass.) Desf.
* Heterotheca Cass.
* Ixeris (Cass.) Cass.
* Ligularia Cass.
* Pallenis Cass.
* Pluchea Cass.
* Sclerolepis Cass.
* Youngia Cass.
* Taraxacum Cass.

## Referències

* ↑ Es poden consultar els tàxons descrits per aquest autor a International Plant Names Index (anglès)

## Bibliografia

* Cassini, A. H. G. 1813: Cassini, Henri. 1813. Observations sur le style et le stigmate des synanthérées. Journal de Physique, de Chemie, d'Histoire Naturelle et des Arts 76: 97--128, 181--201, 249-75.
* King, Robert M., Paul C. Janaske, & David B. Lellinger (compilers). 1995. Cassini on Compositae II. Monographs in Systematic Botany from the Missouri Botanical Garden 54: [i]-xii, 1-190.
# Aknysta

L'Aknysta és un riu del districte municipal d'Anykščiai (Lituània). Neix al llac Aknystėlis, flueix a través del llac Lipšys, i esdevé un tributari per l'esquerra del riu Šventoji. Recorre 18,2 quilòmetres, amb una àrea de 94,2 km², i té com a afluents per la dreta el Kilėva, el Gėtys el Bigulis i el Varnupys. Passa per les viles d'Aknystos i Aknysčiai.

## Referències

* ↑ «LIETUVOS RESPUBLIKOS UPIŲ IR TVENKINIŲ KLASIFIKATORIUS (República de Lituània - Classificació de rius i estanys» (en lituà). Ministeri de Medi Ambient de Lituània. Arxivat de l'original el 29 de març 2017. [Consulta: 19 desembre 2013].
# Alzira Soriano

Luíza Alzira Soriano Teixeira (Jardim de Angicos, 29 d'abril del 1897 — ibíd., 28 de maig del 1963) fou una política brasilera.
Es casà el 29 d'abril del 1914, als 17 anys, amb Thomaz Soriano de Souza Filho, un jove promotor de Pernambuco, amb qui tingueren tres filles, i quedà vídua als vint-i-dos anys.
El 1928, Alzira es presentà, als 32 anys, a les eleccions per a la prefectura de Lajes, ciutat de l'interior de l'estat de Rio Grande do Norte, pel Partit Republicà, i hi guanyà amb el 60% dels vots. L'1 de gener del 1929, Alzira Soriano esdevingué la primera batllessa electa del Brasil i d'Amèrica Llatina.
Amb la Revolució de 1930, Alzira Soriano perdé el mandat, per no donar suport a la dictadura de Getúlio Vargas. El 1947, tornà a exercir el mandat de regidora del municipi de Jardim de Angicos, càrrec per al qual la triaren tres vegades, per la Unió Democràtica Nacionalista.

## Referències

* ↑ G1. «82 anos antes de Dilma, Alzira Soriano abriu espaço feminino no Executivo» (en portugués), 02-11-2010. [Consulta: 27 juliol 2011].
* ↑ Tribuna do Norte. «Alzira Soriano, a primeira prefeita da América» (en portugués), 30-04-2009. Arxivat de l'original el 26 de novembre de 2011. [Consulta: 27 juliol 2011].
* ↑ «Mulheres em destaque. Alzira Soriano. Primeira Prefeita potiguar» (en portugués). Arxivat de l'original el 23 de juliol de 2007. [Consulta: 27 juliol 2011].
* ↑ Rudolfo Lago. «Dilma Rousseff e vovó Alzira» (en portugués), 09-09-2010. [Consulta: 27 juliol 2011].
* ↑ Alzira Soriano, a primeira prefeita da América.
* ↑ «Prefeitura de Lajes - Alzira Soriano» (en portugués). Arxivat de l'original el 30 de gener de 2012. [Consulta: 27 juliol 2011].
* ↑ Tribunal Regional Electoral de Rio Grande del Norte.
# Alekséievka (Saianski)

Alekséievka — Алексеевка (rus)— és un poble del krai de Krasnoiarsk, a Rússia, que en el cens del 2010 tenia 24 habitants. Pertany al districte de Saianski.

## Referències

* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Amelie (grup)

* Aquest article tracta sobre el grup. Vegeu-ne altres significats a «Amélie».
Amelie és un grup de power-pop català, nascut el 2009 a Barcelona i inactiu després de 2016. Durant els primers mesos de vida del grup, i que el seu primer tema —«Somiant despert»— tingué una bona rebuda a les xarxes socials, Amelie guanyà el concurs que organitzà la promotora Under Eighteen per a obrir el primer concert a Barcelona dels americans All Time Low.
Un any i mig després de començar amb el grup, i haver signat un contracte amb la discogràfica Música Global, Amelie va treure al mercat el 2011 el seu primer àlbum Somiant desperts. Aquest disc els va permetre guanyar diversos premis de música per votació popular, com els premis Enderrock al millor grup revelació i millor web, i el Premi Disc Català de l'Any, de Ràdio 4.
El juliol i agost de 2012 van tornar a tancar-se a l'estudi de gravació de la mà dels germans productors Xasqui i Toni Ten, donant pas el 29 d'octubre al nou disc titulat És el moment.
Es van presentar Take the world el 2015, amb una reedició de l'àlbum l'any següent.

## Discografia

* Somiant desperts (Música Global, 2011)
* És el moment (Música Global, 2012)
* Take the world (Warner Music Spain, 2015)
** Take the world (reedició) (2016)

## Referències

* ↑ «Somiant Desperts». Amelie. Enderrock, 12-04-2011. [Consulta: 4 abril 2012].
* ↑ Manel, Obrint Pas i Amelie, entre els guanyadors de la votació popular dels premis Enderrock
* ↑ Manel, La Pegatina, Obrint Pas i Amelie, entre els premiats pel públic als Enderrock 2012
* ↑ Amelie guanya el Disc Català de l'Any
* ↑ «'És el moment' d'Amelie». Enderrock, 29-10-2012. [Consulta: 6 desembre 2013].

## Enllaços externs

* Pàgina oficial del grup
* «Amelie (grup)». Viasona.
* http://www.musicaglobal.com/es/pl34/id160/artistes/amelie.htm Arxivat 2012-06-21 a Wayback Machine.
# Alfredo Hernández

Alfredo Hernández (18 de juny de 1935) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1958.

## Referències

* ↑ 1958 FIFA World Cup Sweden Arxivat 13-10-2011 a Wayback Machine.
* ↑ Alfredo Hernández Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Alfredo Jaime Irujo

Alfredo Jaime Irujo (Pamplona, Navarra, 22 de maig de 1942) és un polític navarrès. Entre 1977 i 1983 va pertànyer a Unió de Centre Democràtic, partit del que va ser portaveu a l'Ajuntament de Pamplona entre 1979 i 1983.
Després de la dissolució de la UCD, es va afiliar a Unió del Poble Navarrès, sent igualment regidor per aquesta formació política entre 1983 i 1991. En 1991, va substituir en la candidatura d'UPN a l'alcaldia de Pamplona a Javier Chourraut Burguete, alcalde entre 1987 i 1991 i membre del sector "històric" d'UPN, enfrontat als "renovadors" d'Alfredo Jaime, Miguel Sanz Sesma i Juan Cruz Alli Aranguren.
En 1991, arriba a l'alcaldia per UPN-PP (ja s'havia signat el pacte de coalició entre aquestes dues forces que duraria fins a 2008) sent la llista de major nombre de vots i regidors, 13 dels 27, i solament van aconseguir el suport dels seus regidors en la investidura, ja que els altres grups es van votar a ells mateixos, excepte el regidor d'EA, Javier Ayesa, que va votar en blanc.
En 1995, Alfredo Jaime va abandonar l'alcaldia delegant el cap de candidatura de Santiago Cervera Soto i fins a 2007 va ser Parlamentari Foral dins d'UPN.
L'alcaldia d'Alfredo Jaime està marcada pel poc consens que hi havia en els plens i la força que feia l'esquerra, feia a Jaime perdre els nervis i enfrontar-s'hi. Era contrari a arribar a acords amb tots els partits de l'oposició, però sobretot amb HB, PNB, EA i IU, encara que amb el PSN es mostrava també una mica distant.
Actualment està retirat de la vida política. El 5 d'agost de 2010 fou sotmès a una operació del trasplantament de cor.

## Referències

* ↑ El ex alcalde de Pamplona Alfredo Jaime, sometido a un trasplante de corazón Arxivat 2010-08-06 a Wayback Machine. a Diario de Navarra, 5 d'agost de 2010

## Enllaços externs

* «Ninguno de los debates que hay en el Parlamento llega al aprobado» Entrevista a Alfredo Jaime Irujo Arxivat 2015-04-13 a Wayback Machine. a Diario de Navarra
# Amédée Ozenfant

Amédée Ozenfant (Sant Quentin, 15 d'abril de 1886 - Canes, 4 de maig de 1966) fou un pintor i escriptor francès que fundà el purisme juntament amb Le Corbusier. El llegat que deixà com a escriptor i mestre, però, és més important que el que deixà com a pintor. El 1937 va inaugurar una escola a Londres i el 1938 abandonà Europa i marxà cap a Nova York, on va constituir l'Ozenfant School of Fine Arts. El seu llibre Foundations of Modern Art, publicat a Londres el 1931, ha estat una obra molt llegida.

## Referències

* ↑ «Amédée Ozenfant». Gran Enciclopèdia Catalana. Barcelona: Grup Enciclopèdia Catalana.
# Alonso de Olivares y Peso

Alonso de Olivares y Peso (Madrid, ss. XV-XVI) va ser un militar castellà.
Fill i hereu de Juan de Olivares, descendent d'una família originària d'Àvila, i de Constanza del Peso. Va servir com a caporal de companyies i de capità de cavalls durant el regnat dels Reis Catòlics i de Carles I. Va ser present al setge i presa de Tournai (1521), en el context de la Guerra dels Quatre Anys. Es va casar amb la seva cosina Agustina del Peso y Mendoza, amb la qual va tenir dos fills, Alonso, l'hereu i successor, i Gabriel, per al qual es va fundar un majorat, aprovat per la reina Joana I, basat en propietats al veïnat de l'església de San Ginés de Madrid.

## Referències

* 1 2 Quintana, Jerónimo de la. A la muy antigua, noble y coronada villa de Madrid: historia de su antigüedad, nobleza y grandeza (en castellà). Madrid: Imprenta del Reyno, 1629, p. 249r.
* ↑ Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). Tom I. Madrid: Oficina de D. Benito Cano, 1789, p. 22.
* ↑ García Rodrigo, Francisco Javier. El cuerpo colegiado de la nobleza de Madrid (en castellà). Madrid: Imprenta de la viuda é hija de Fuentenebro, 1884, p. 233.
# Amacuzac

Amacuzac és un municipi de l'estat de Morelos. Amacuzac és el cap de municipi i principal centre de població d'aquesta municipalitat. Aquest municipi és a la part nord-oriental de l'estat de Morelos. Limita al nord amb el municipi de Miacatlán, al sud amb l'estat de Guerrero, l'oest i a l'est amb l'estat de Mèxic.

## Referències

* ↑ Monografia municipal de Amacuzac Arxivat 2017-12-08 a Wayback Machine. (castellà)
# Ana Mercedes Pérez

Ana Mercedes Pérez (Puerto Cabello, 1910 - 1994), coneguda amb el pseudònim de «Claribel», va ser una poeta, escriptora, traductora, periodista i diplomàtica veneçolana.

## Biografia

Va ser filla del jurista i diplomàtic larense, José Eugenio Pérez, qui va ser cònsol general veneçolà a Londres i president de la Cambra de Diputats.
La seva poesia es va caracteritzar per ser molt femenina, puntuada amb notes de rebel·lió i angoixa. Junt amb periodistes contemporànies a ella com Juana de Ávila, Teresa Troconis, Peregrino Pérez, i Isabel Jiménez Arráiz de Díaz, Pérez va ser defensora Ligia Parra Jahn en el diari de Caracas.

## Obres seleccionades

* El charco azul (1931).
* La verdad inédita (1947).
* Iluminada soledad (1949).
* Yo acuso a un muerto, defensa de Ligia Parra Jahn (Caracas, 1951).

## Referències

* 1 2 Rodríguez, 1975.
* ↑ «Bulletin of the Pan American Union». Pan American Union, 1913, pàg. 164 i seg..
* ↑ Nweihed i Salcedo, 2003, p. 89.
* ↑ Beezley i Ewell, 1987, p. 161 i seg..

## Bibliografia

* Beezley, William H; Ewell, Judith. The Human Tradition in Latin America: The Twentieth Century (en anglès). Rowman & Littlefield, 1987, p. 161. ISBN 978-0-8420-2284-2.
* Nweihed, Kaldone G; Salcedo, Ildefonso Méndez. Nogales Méndez, visto por propios y extraños (en castellà). Biblioteca de Autores y Temas Tachirenses, 2003.
* Rodríguez, Ramón Armando. Diccionario biográfico, geográfico e histórico de Venezuela (en castellà), 1957.
# Andry Rajoelina

Andry Rajoelina (n. 1974) és un empresari i polític malgache que fou President de Madagascar, va estar en el càrrec des del 17 de març de 2009, quan va accedir al poder amb el Cop d'estat que va deposar el president Marc Ravalomanana, fins al 25 de gener de 2014, quan deixà el càrrec al guanyador de les eleccions presidencials celebrades durant la tardor de 2013. El juny de 2023, la revelació de la nacionalitat francesa va comportar l'obertura d'una investigació parlamentària, seguida de l'interrogatori de l'Alt Tribunal Constitucional per part d'un grup de ciutadans de la diàspora malgaxe a França.

## Referències

* ↑ «Madagascar soldiers seize palace» (en anglès). BBC, 16-03-2009. [Consulta: 21 desembre 2023].
* ↑ Andry Rajoelina New York Times March 17, 2009
* ↑ Le Mode.